****

**แผนการจัดการเรียนรู้ที่ ๑๑**

**หน่วยการเรียนรู้ที่** ๑ ราชาธิราช  **เรื่อง** คำอุทาน

**วิชา** ภาษาไทย  **ชื่อรายวิชา** ภาษาไทย ท ๒๑๑๐๒ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๒ **ปีการศึกษา** ๒๕๖๓ **เวลา** ๑ คาบ / ๕๐ นาที

**ผู้สอน** อาจารย์ภาคภูมิ คล้ายทอง

**มาตรฐานการเรียนรู้**

มาตรฐาน ท ๔.๑ เข้าใจธรรมชาติของภาษาและหลักภาษา การเปลี่ยนแปลงของภาษาและพลัง ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม ๑/๓ วิเคราะห์ชนิดและหน้าที่ของคำในประโยค

**จุดประสงค์การเรียนรู้**

๑. นักเรียนสามารถอธิบายลักษณะของคำอุทานได้

๒. นักเรียนสามารถเขียนจำแนกคำอุทานแต่ละประเภทได้

**สาระสำคัญ**

คำอุทาน คือ เสียงที่เปล่งออกมาเพื่อแสดงอารมณ์ความรู้สึกต่างๆ หรือเป็นการต่อถ้อยเสริมคำเพื่อให้บริบูรณ์ยิ่งขึ้น คำอุทานแบ่งออกเป็น ๒ ชนิด ได้แก่ คำอุทานบอกอาการใช้แสดงความรู้สึกต่างๆ และคำอุทานเสริมบท ที่ใช้เป็นคำสร้อยหรือคำเสริมบทเพื่อให้คำครบถ้วน คำอุทานจะวางไว้หน้าหรือหลังหรือกลางประโยคก็ได้ นิยมเขียนเครื่องหมายอัศเจรีย์เพื่อให้อ่านออกเสียงเป็นสำเนียงพูดจากันจริง ๆ

**สาระการเรียนรู้**

๑. ความหมายของคำอุทาน

๒. ลักษณะและหน้าที่ของคำอุทานแต่ละประเภท

**คุณลักษณะอันพึงประสงค์**

ใฝ่รู้ใฝ่เรียน

**สมรรถนะสำคัญ**

ความสามารถในการคิด

**กิจกรรมการเรียนรู้**

กิจกรรมขั้นนำเข้าสู่บทเรียน (ทบทวนความรู้เดิม)

๑. นักเรียนชมวิดีโอคลิปรายการภาษาพลาซ่า ตอนที่ ๓๔ เรื่องคำอุทาน

๒. เมื่อดูวิดีโอจบ ครูตั้งคำถามว่า

* 1. สถานการณ์จำลองนี้ตัวละครทั้ง ๒ คน กำลังคุยเรื่องอะไรกัน
  2. ตัวละครทั้ง ๒ คนแสดงอารมณ์แบบใด
  3. ทำไมถึงรู้ว่าตัวละครแต่ละตัวรู้สึกอย่างไรและกำลังแสดงอารมณ์ใดอยู่

๓. ครูเชื่อมโยงคำถามและคำตอบเข้าสู่บทเรียนเรื่องคำอุทาน โดยบอกว่า “สิ่งที่นักเรียนได้ดูไปนั้น เป็นเรื่องราวของคำอุทานที่เปล่งออกมาเพื่อแสดงอารมณ์ความรู้สึกต่างๆ”

กิจกรรมขั้นพัฒนาผู้เรียน (เพิ่มเติมความรู้ใหม่)

๔. ครูเปิดสื่อ PowerPoint เรื่อง “คำอุทาน” พร้อมอธิบายความหมายของคำอุทานว่า

๕. ครูสุ่มนักเรียน๕ คน เพื่อให้พูดคำอุทานที่ตนเองรู้จักคนละ ๑ คำ จากนั้นครูเขียนคำที่นักเรียนพูด

บนกระดานเพื่อเป็นตัวอย่างในการแยกประเภทของคำอุทาน

๖. ครูอธิบายความรู้เรื่อง คำอุทาน ๒ ประเภทคือ คำอุทานบอกอาการและคำอุทานเสริมบท

โดยยกตัวอย่างให้คำอุทานบนกระดาน

๗. ครูสุ่มนักเรียนจำนวน ๕ คน เพื่อรับสถานการณ์สมมติ โดยใช้คำอุทานในการแต่งเป็นประโยคสั้นๆ มีดังนี้

* 1. เมื่อรู้ข่าวว่าญาติสนิทเสียชีวิต (พุทโธ่!)
  2. เมื่อเดินทางไปเที่ยวที่หอไอเฟล ประเทศฝรั่งเศส เป็นครั้งแรก (โอ้โห!)
  3. เมื่อไปออกกำลังกายครั้งแรก และเกิดหกล้มจนขาแพลง (โอ้ย!)
  4. เมื่อต้องรีบเดินทางไปหาเพื่อน แต่กลับเจอรถติดอย่างหนัก (อุทานเสริมบทที่เป็นคำเสริม)
  5. เมื่อรู้สึกไม่พอใจที่เพื่อนๆ ในห้องคุยกันเสียงดัง (เฮ้ย!)

๘. ครูให้นักเรียนแยกประเภทของคำอุทานที่ครูเขียนบนกระดานจำนวน ๒๐ คำ ลงในสมุด

กิจกรรมขั้นรวบยอด (นำไปใช้)

๙. ครูและนักเรียนร่วมกัน สรุปความรู้เรื่อง “คำอุทาน” พร้อมแสดงความคิดเห็นและข้อเสนอแนะ จากนั้นครูบอกแนวข้อสอบปลายภาคกับนักเรียน

**สื่อการเรียนรู้**

๑. วิดีโอรายการ ภาษาพลาซ่า ตอนที่ ๓๔ เรื่องคำอุทาน

๒.PowerPoint เรื่อง “คำอุทาน”

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** คำอุทาน คือ เสียงที่เปล่งออกมาเพื่อแสดงอารมณ์ความรู้สึกต่างๆ หรือเป็นการต่อถ้อยเสริมคำเพื่อให้บริบูรณ์ยิ่งขึ้น คำอุทานแบ่งออกเป็น ๒ ชนิด ได้แก่ คำอุทานบอกอาการใช้แสดงความรู้สึกต่างๆ และคำอุทานเสริมบท ที่ใช้เป็นคำสร้อยหรือคำเสริมบทเพื่อให้คำครบถ้วน คำอุทานจะวางไว้หน้าหรือหลังหรือกลางประโยคก็ได้ นิยมเขียนเครื่องหมายอัศเจรีย์เพื่อให้อ่านออกเสียงเป็นสำเนียงพูดจากันจริง ๆ | งานในสมุด | ประเมิน  งานในสมุด | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๔.๑ ม ๑/๓ วิเคราะห์ชนิดและหน้าที่ของคำในประโยค | งานในสมุด | ประเมิน  งานในสมุด | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**  ใฝ่รู้ใฝ่เรียน | แบบสังเกตพฤติกรรม ในชั้นเรียน | แบบสังเกตพฤติกรรม ในชั้นเรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  ความสามารถในการคิด | งานในสมุด | ประเมิน  งานในสมุด | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ................................................ผู้สอน

**บันทึกหลังการสอน**

**๑. ผลการสอน**

........................................................................................................................................................................................................................................................................................................................................................................................................................................................................................................................................................................................................................................................................................................................

**๒. ปัญหาและอุปสรรค**

........................................................................................................................................................................................................................................................................................................................................................................................................................................................................................................................................................................................................................................................................................................................

**๓. ข้อเสนอแนะ**

........................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ...................................................ผู้สอน

(อาจารย์ภาคภูมิ คล้ายทอง)

**ความเห็นของหัวหน้ากลุ่มสาระการเรียนรู้วิชาภาษาไทย**

........................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ.........................................................

หัวหน้ากลุ่มสาระการเรียนรู้ภาษาไทย